Megan Marklning eng yaqin dugonasi Priyanka Chopra haqidagi qiziqarli ma’lumotlar (foto)

Priyanka ilk bora rejissor Atli Brarning “Good Night Princess” filmi uchun shartnoma imzolagan. Bu 2000-yilda “Dunyo go‘zali” bo‘lishidan avvalroq sodir bo‘lgan. U bir oy mobaynida suratga tushgan, so‘ngra tanlovda g‘oliblikni qo‘lga kiritib, yana filmda ishlashni davom ettirgan. Ammo kartina ekran yuzini ko‘rmadi. Chunki prodyuserlar uni yakunlash uchun imkon topa olmagan. 2001-yilda Aziz Mirzo filmi uchun ham kelishuvlar bo‘lgan, ammo uning loyihasi ham to‘xtatilgan. Oxir-oqibat 2002-yilda “Thamizhan” filmida debyut qilishga muvaffaq bo‘lgan.

Ishonish qiyin, ammo Priyankaning “Bulutlar ustidagi muhabbat” debyut filmi namoyish etilishidan avval “Qahramon: ayg‘oqchining sevgi hikoyasi” filmida ham ishtirok etgan.
Chopraning ota-onasi hind armiyasida shifokor bo‘lgan. Shuning uchun ham ular nafaqat Hindistonda, balki AQShda ham yashashiga to‘g‘ri kelgan. Priyanka Ayova, Massachusets va Nyu-Yorkda yashagan. Amerika maktablarida o‘qiyotganida aktrisa terisining rangi tufayli sinfdoshlari tomonidan ko‘p bora tanqidga uchragan.

Priyanka juda yaxshi kuylaydi va ilk marotaba “G‘oliblik uchun tug‘ilgan” filmida qo‘shiq ijro etgan. Keyinchalik u o‘zining qobiliyatidan foydalanib, bir qancha taronalarini taqdim etgan.
Priyanka Chopra Bollivudda salbiy rollarning eng yaxshi ijrochisi sifatida tan olingan ikkinchi aktrisadir. U Filmfare Awards mukofotini “Qarama-qarshilik” filmidagi ijrosi uchun olgan. Ushbu nominatsiyada g‘olib bo‘lgan yana bir aktrisa – Kajol edi.

Shuningdek, Priyanka Chopra dunyo bo‘ylab mashhur “Maksim” jurnalining hind nashrida namoyish etilgan birinchi aktrisa bo‘lgan.
Aktrisa Sasseks gersoginyasi Megan Marklning eng yaqin dugonasi. Ular 2016-yilda har yili o‘tkaziladigan Elle Women in television marosimida uchrashgan va shundan buyon juda yaxshi dugonalardir. Priyanka 2018-yil may oyida Megan hamda shahzoda Garrining nikoh marosimida ishtirok etgan.

Priyanka shirinliklarni juda yaxshi ko‘radi, shuning uchun hamisha yonida konfetlar olib yuradi. Shuningdek, gamburger, kartoshka fri va tanasko sousini sevib iste’mol qiladi.
Priyankaning o‘ng bilagida otasining yozuvi bilan “Daddy lil girl” tatuirovkasi bor. U buni 2012-yilda otasining saraton kasalligi tufayli vafot etmasidan bir yil avval yozdirgan.

Priyankaning uchta amakivachchasi bor – ular aktrisalar — Pariniti, Mira va Mannar Chopralar.

2017-yilda Chopra nufuzli Dadasaxeba Falke akademiyasi mukofotiga sazovor bo‘lgan.
Chopra Instagram’da bosh vazir Narendra Modi va Amitabh Bachchandan ham kuzatuvchilari ko‘p bo‘lgan mashhur shaxs hisoblanadi.

2006-yilda Spin Master Toys UK o‘yinchoq kompaniyasi Priyanka Chopra nomi va qiyofasi asosida moda qo‘g‘irchog‘ini yaratgan. Qo‘g‘irchoqlar hindlarning an’anaviy libosida bo‘lib, juda noyob kolleksiya hisoblanadi.

Uning to‘rt qirotli uzugi 200 ming dollar qiymatga ega.

Uning sevimli filmlari “Jerri Maguayer”, “Tiffanidagi nonushta”, “Men sevganman”, “Chiroyli ayol” va “Bulutlarda sayr”dir.